
[bookmark: Sujet][bookmark: References]2025 m. gruodžio 17 d. Europos Parlamento sprendimas dėl pasiūlymo dėl Europos draudimo ir profesinių pensijų institucijos vykdomojo direktoriaus skyrimo (N10-0060/2025 – C10-0268/2025 – 2025/0904(NLE))
(Pritarimo procedūra)
Europos Parlamentas,
–	atsižvelgdamas į Europos draudimo ir profesinių pensijų institucijos Priežiūros tarybos 2025 m. spalio 23 d. pasiūlymą (C10‑0268/2025),
–	atsižvelgdamas į 2010 m. lapkričio 24 d. Europos Parlamento ir Tarybos reglamento (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB[footnoteRef:1], 51 straipsnio 2 ir 3 dalis, [1:  	OL L 331, 2010 12 15, p. 48, ELI: http://data.europa.eu/eli/reg/2010/1094/oj.] 

–	atsižvelgdamas į savo 2019 m. kovo 14 d. rezoliuciją dėl lyčių pusiausvyros skiriant į ES ekonomikos ir pinigų politikos srities pareigybes[footnoteRef:2], [2:  	OL C 23, 2021 1 21, p. 105.] 

–	atsižvelgdamas į savo 2020 m. sausio 16 d. rezoliuciją „Ekonominės ir pinigų sąjungos institucijos ir įstaigos: interesų konfliktų, pasibaigus darbiniams santykiams viešajame sektoriuje, prevencija“[footnoteRef:3], [3:  	Priimti tekstai, P9_TA(2020)0017.] 

–	atsižvelgdamas į Darbo tvarkos taisyklių 135 straipsnį,
–	atsižvelgdamas į Ekonomikos ir pinigų politikos komiteto pranešimą (A10-0247/2025),
A.	kadangi dabartinio Europos draudimo ir profesinių pensijų institucijos vykdomojo direktoriaus kadencija baigiasi 2026 m. kovo 31 d.;
B.	kadangi 2025 m. spalio 23 d. Europos draudimo ir profesinių pensijų institucijos Priežiūros taryba, surengusi atvirą atrankos procedūrą, pasiūlė vykdomuoju direktoriumi penkerių metų kadencijai skirti Damianą Jaworski, vadovaujantis Reglamento (ES) Nr. 1094/2010 51 straipsnio 2 ir 3 dalimis;
C.	kadangi 2025 m. lapkričio 6 d. Ekonomikos ir pinigų politikos komitetas surengė klausymą su Damianu Jaworski, per kurį jis pasakė įžanginę kalbą ir po to atsakė į komiteto narių pateiktus klausimus;
1.	pritaria Damiano Jaworski skyrimui Europos draudimo ir profesinių pensijų institucijos vykdomuoju direktoriumi;
2.	paveda Pirmininkei perduoti šį sprendimą Tarybai, Komisijai, Europos draudimo ir profesinių pensijų institucijai ir valstybių narių vyriausybėms.

